שבועון בשפה הערבית. נוסד ב-1992 בהוצאת האחים-דעים, והופיע בתמיכת "מעריב". יוצא לאור בסחנין. משמעות השם בעברית: "האנשים"
נוסד ב-1992 בסחנין, בהוצאת האחים-דעים ובשיתוף "מעריב". פירוש שמו בעברית "אנשים", וסיסמתו היא "עיתון המכבד אנשים". טרם יציאתו הצהירו בעליו כי בכוונתם ליצור סוג חדש של עיתונות איכותית ולהפוך את השבועון כעבור זמן ליומון ארצי. הם העמידו בראש מערכת העיתון את סאלם גבראן, סופר ועורך ותיק, וחתמו איתו על הסכם שלפיו יינתן לו חופש פעולה מלא בבחירת הנושאים ותוכן העיתון. העיתון ביקש להיות "יותר ישראלי" ולהמעיט בביטויים של הזהות הלאומית הערבית. אלא שבתחילת דרכו נתקל בבעיות רבות בעיצוב ובהדפסה, וסבל משגיאות ניסוח ודפוס רבות. העיתון הופיע תחילה פעמיים בשבוע וחולק חינם לרוכשי עיתון "מעריב" ביישובים הערביים בצפון. מ-2002 הופיע שלוש פעמים בשבוע, אולם המכירות הנמוכות לא איפשרו את הוצאתו מדי יום. בתחילת 2003 פרש "מעריב" מהשותפות עם העיתון, כנראה בשל אי-ההצלחה הכלכלית, אבל גם בגלל עמדות העיתון, שהפכו עם הזמן עצמאיות יותר ולא ייצגו את השקפת העולם של "מעריב". בקיץ 2004 עזב גבראן את העיתון, שחזר להופיע פעם בשבוע. כיום הוא ממשיך להופיע באזור סחנין וכאתר באינטרנט. סאלם גבראן עלי דגים גאזי אבו ריא מחמוד זבידאת מחמוד גאליה "בחזרה למקורות", מאת ד"ר מוסטפא כבהא, גיליון מס 38 אתר העיתון "מדריך החברה הערבית", מרכז מוסאווא, 2005 "העיתונות הערבית בישראל כמכשיר לעיצוב זהות חדשה", ד"ר מוסטפא כבהא, מכון חיים הרצוג, 2006